এ আই এম এছ এছ অসম ৰাজ্যিক কমিটিৰ সভানেত্ৰী ইনা হুছেইন আৰু সম্পাদিকা বৰ্ণালী শৰ্মাই এক প্ৰেছ বা্ৰ্তাৰ যোগে জনাইছে যে অহা ইংৰাজী ২৪-২৬ ফেব্ৰুৱাৰি ২০২০ তাৰিখে গুৱাহাটী জিলা পুথিভঁৰাল প্ৰেক্ষাগৃহত এই সন্মিলন দুদিনীয়া কাৰ্যসূচীৰে আয়োজন কৰা হৈছে।
ক্ৰমবৰ্দ্ধমান নাৰী নিৰ্যাতন, ধৰ্ষণ, শিশু ধৰ্ষণ, গণধৰ্ষণ, হত্যা, ডাইনী সজাই হত্যা, নাৰী আৰু শিশুপাচাৰ বন্ধ কৰা, গণ মাধ্যমত অশ্লীলতা, অপসংস্কৃতিৰ ব্যাপক প্ৰচাৰ বন্ধ কৰা, দেশী-বিদেশী মদৰ লাইচেন্স আৰু মদৰ দোকানসমূহ বন্ধ কৰা, অষ্টম শ্ৰেণী পৰ্যন্ত পাছ-ফেইল প্ৰৰ্থা পুনৰ প্ৰচলন কৰা, মূল্যবৃদ্ধি ৰোধ কৰা, সকলোৰে বাবে বিনামূলীয়া শিক্ষা আৰু চিকিৎসা সেৱাৰ ব্যৱস্থা কৰাৰ দাবীত আৰু গোষ্ঠীবাদ, বিভাজনবাদ, সংকীৰ্ণতাবাদ, উগ্ৰ প্ৰাদেশিকতাবাদ আৰু সাম্প্ৰদায়িকতাবাদৰ বিৰুদ্ধে আন্দোলন গঢ়ি তোলাৰ উদ্দেশ্যে এ আই এম এছ এছে অসম ৰাজ্যিক কমিটিৰ ৰাজ্যিক সন্মিলন আয়োজন কৰিছে বুলি জানিবলৈ দিছে।
২৪ ফেব্ৰুৱাৰিত অনুষ্ঠিতব্য মুকিল সভাখন উদ্বোধন কৰিব এ আই এম এছ এছৰ সৰ্বভাৰতীয় কমিটিৰ সভানেত্ৰী কমৰেড কেয়া দেই। আমন্ত্ৰিত অতিথি হিচাপে উপস্থিত থাকিব সাহিত্য অকাডেমি বঁটা বিজয়ী বিশিষ্ট সাহিত্যিক নিৰুপমা বৰগোহাঞিয়ে।
এ আই এম এছ এছৰ সৰ্বভাৰতীয় সম্পাদিকা কমৰেড ছবি মহান্তি আৰু অসম কমিটিৰ সম্পাদিকা কমৰেড বৰ্ণালী শৰ্মাই বক্তৃতা প্ৰদান কৰিবলগীয়া অনুষ্ঠানটোত প্ৰধান বক্তা হিচাপে উপস্থিত থাকিব এছ ইউ ইচ আই(কমিউনিষ্ট)দলৰ অসম ৰাজ্যিক কমিটিৰ সম্পাদক কমৰেড চন্দ্ৰলেখা দাসে।
২৫ আৰু ২৬ ফেব্ৰুৱাৰিত লক্ষ্মীৰাম বৰুৱা সদনত অসম ৰাজ্যিক কমিটিৰ প্ৰতিনিধি সভা অনুষ্ঠিত হ'ব। উক্ত সভাত মুখ্য বক্তা হিচাপে উপস্থিত থাকিব এছ ইউ চি আই(কমিনিউষ্ট)ৰ পলিটব্যুৰ'ৰ সদস্য কমৰেড অসিত ভট্টাচাৰ্য।
এ আই এম এছ এছ, অসম ৰাজ্যিক কমিটিৰ সভানেত্ৰী আৰু সম্পাদিকাই সন্মিলনখন সাফল্যমণ্ডিত কৰি তুলিবলৈ ৰাজ্যৰ জনসাধাৰণৰ লগতে সকলো ছাত্ৰ-ছাত্ৰী, যুৱক-যুৱতীৰ প্ৰতি আহ্বান জনাইছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
